jkorsvik/nowiki_second_scrape_merged huggingface dataset:
Windows CE

Microsoft Windows CE (nå offisielt Windows Embedded Compact) er et operativsystem fra Microsoft til bruk for innebygd operativsystem («embedded systems») og minimalistiske maskiner / mobile enheter. Windows CE er et helt eget operativsystem og kjerne, istedenfor en trimmet ned versjon av Windows tilpasset PCer. Det må ikke forveksles med Windows XP Embedded som er NT-basert. Microsoft lisenser Windows CE til originaldelsprodusenter og enhet-produsentene. Disse kan endre og lage sine egne brukergrensesnitt og erfaringer, mens Windows CE gir tekniske grunnlaget for å gjøre det.
Windows CE er støttet på Intel x86 og prosessorer kompatible til denne, samt MIPS, ARM, og Hitachi SuperH prosessorer.


== Funksjoner ==
Windows CE er optimalisert for maskinvare med lite minne (RAM) og kan derfor kjøre med så lite som en megabyte minne. De maskinene som kjører Windows CE kan bli konfigurert til et lukket system, som ikke tillater utvidelser fra brukeren, f.eks. ved at operativsystemet lagres i ROM.
Microsoft har brukt Windows CE i Windows Phone og har tidligere bruk det i Windows Mobile.
En distinkt forskjell fra Microsoft sine andre Windows operativsystemer er at store deler av Windows CE gis ut som Kildekode, slik at enhetprodusenter kan justere operativsystemet til å fungere bedre med produktet sitt.


== Historie ==
Windows CE ble annonsert ved Comdex i 1996 og ble demonstrert av Bill Gates og John McGill. De fortalte at maskinvaren må oppfylle følgene krav for å bruke Windows CE:

SH3, MIPS 3000 eller MIPS 4000 prosessor
Minimum 4 MB ROM
Minimum 2 MB RAM med reserve batteri, f.eks. CR2023 litium batteri
Strøm fra to AA batterier
Et QWERTY tastatur med Ctrl, Alt og Shift taster
480x240 LCD-skjermSkjermer til maskinvare på den tiden som brukte Windows CE hadde for det meste 480x240 som oppløsning, med få unntak som hadde 640x240. Det betydde at et vindu tok opp hele skjermen. Windows CE 1.0 hadde ikke en Startmeny som Windows 95 hadde heller, så navigering ble for det meste gjort ved å klikke eller dobbeltklikke på ikoner på skrivebordet.
Windows CE 2.0 ble godt mottatt. Microsoft hadde lært fra Windows CE 1.0 og la til en startmeny, identisk med den som var i Windows 95 og Windows NT 4.0. Støtte for fargeskjermer ble også lagt til, og dermed begynte produsenter å legge til fargeskjermer i sine produkter som brukte Windows CE. Windows CE 2.0 la også til støtte for flere prosessorer og flere prosessorarkitekturer.


== Referanser ==
Angelic de Grimoard

Angelic de Grimoard (født ca. 1320, død 13. eller 16. april 1388) var en av Den katolske kirkes kardinaler. Han var biskop av Avignon i Frankrike og tilhørte augustinerkorherrene.
Han ble kreert til kardinal 18. september 1366 av sin bror pave Urban V.


== Episkopalgenealogi ==
Hans episkopalgenealogi var:

Kardinal Andouin Aubert (?-1363) *bispeviet 1349?
Pave Urban V (1310-1370) *1362
Kardinal Angelic de Grimoard (1320-1388) *1363


== Referanser ==


== Eksterne lenker ==
The Cardinals of the Holy Roman Church
Guillaume de la Sudrie

Guillaume de la Sudrie (død 18. april 1373) var en av den katolske kirkes kardinaler.  Han var biskop av Marseille i Frankrike.
Han ble kreert til kardinal 18. september 1366 av pave Urban V.


== Eksterne lenker ==
Biografi på The Cardinals of the Holy Roman Church
Marco de Viterbo

Marco de Viterbo (født 1304, død 4. september 1369) var en av Den katolske kirkes kardinaler. Han var generalminister for Fransiskanerordenen.
Han ble kreert til kardinal 18. september 1366 av pave Urban V og ble gitt Santa Prassede som tittelkirke.
Han døde av pesten som kom tilbake i bølger etter sitt hovedutbrudd som svartedauden.


== Referanser ==


== Eksterne lenker ==
Biografi på The Cardinals of the Holy Roman Church Arkivert 29. september 2015 hos Wayback Machine.
Philippe de Cabassole

Philippe de Cabassole (født 1305, død 27. august 1372) var en av Den katolske kirkes kardinaler.  Han var patriark av Jerusalem.
Han ble kreert til kardinal 22. september 1368 av pave Urban V.


== Referanser ==


== Eksterne lenker ==
Biografi på The Cardinals of the Holy Roman Church
Bernard de Bosquet

Bernard de Bosquet (død 19. april 1371) var en av Den katolske kirkes kardinaler.  Han var erkebiskop av Napoli i Italia.
Han ble kreert til kardinal 22. september 1368 av pave Urban V.


== Referanser ==


== Eksterne lenker ==
The Cardinals of the Holy Roman Church
Musikk, dans og drama

Musikk, dans og drama (MDD) er et utdanningsprogram i videregående skole. Programmet er treårig (Vg1, Vg2 og Vg3). Programmet fører fram til generell studiekompetanse som trengs for å søke på høyskoler og universitet.
Utdanningsprogrammet er delt i de tre programområdene musikk, dans og drama. De fleste skoler vil gjerne spesialisere seg på et eller flere av programområdene. Opptakskrav og bruk av opptaksprøve varierer.


== Videregående skoler som tilbyr musikk, dans og drama i Norge ==


=== Skoler som tidligere hadde musikk, dans og drama ===
Bleiker videregående skole
Kirkenes videregående skole
Ringve videregående skole


== Referanser ==


== Eksterne lenker ==
Informasjonsside om videregående opplæring
Jean de Dormans

Jean de Dormans (død 7. november 1373) var en av den katolske kirkes kardinaler.  Han var erkebiskop av Beauvais i Frankrike, og fransk kansler.
Han ble kreert til kardinal 22. september 1368 av pave Urban V.


== Eksterne lenker ==
Biografi på The Cardinals of the Holy Roman Church
Etienne de Poissy

Etienne de Poissy (død 16. oktober 1373) var en av Den katolske kirkes kardinaler.  Han var erkebiskop av Paris i Frankrike, og fransk kansler.
Han ble kreert til kardinal 22. september 1368 av pave Urban V.


== Referanser ==


== Eksterne lenker ==
Biografi på The Cardinals of the Holy Roman Church
Pierre de Banac

Pierre de Banac (født ca. 1330, død 7. oktober 1369) var en av Den katolske kirkes kardinaler.  Han var biskop av Castres i Frankrike.
Han ble kreert til kardinal 22. september 1368 av pave Urban V.


== Eksterne lenker ==
The Cardinals of the Holy Roman Church
Francesco Theobaldeschi

Francesco Theobaldeschi (død august-september 1378) var en av Den katolske kirkes kardinaler.
Han ble kreert til kardinal 22. september 1368 av pave Urban V.


== Eksterne lenker ==
Biografi på The Cardinals of the Holy Roman Church
Pietro Corsini

Pietro Corsini (død 16. august 1403) var en av Den katolske kirkes kardinaler. Han var biskop av Firenze.
Han ble kreert til kardinal 7. juni 1370 av pave Urban V.


== Eksterne lenker ==
Biografi på The Cardinals of the Holy Roman Church
Pierre d’Estaing

Pierre d'Estaing (født 1320, død 25. november 1377) var en av Den katolske kirkes kardinaler. Han var erkebiskop av Bourges. d'Estaing tilhørte Benediktinerne. Han ble kreert til kardinal 7. juni 1370 av pave Urban V.


== Eksterne lenker ==
Biografi på The Cardinals of the Holy Roman Church
Pedro Gómez de Barroso Albornoz

Pedro Gómez de Barroso Albornoz (født ca. 1322,  død 2. juni 1374) var en av Den katolske kirkes kardinaler. Han var erkebiskop av Sevilla i Spania.
Han ble kreert til kardinal 30. mai 1371 av pave Gregor XI.


== Referanser ==
Bertrand Lagier

Bertrand Lagier (født ca. 1320, død 8. november 1392) var en av Den katolske kirkes kardinaler. Han var biskop av Glandèves i Frankrike. Lagier var fransiskaner.
Han ble kreert til kardinal 30. mai 1371 av pave Gregor XI, med Santa Cecilia som tittelkirke.


== Referanser ==


== Eksterne lenker ==
Biografi på The Cardinals of the Holy Roman Church
Jean Fabri

Jean Fabri (død 6. mars 1372) var en av Den katolske kirkes kardinaler. Han var biskop av Tulle i Frankrike.
Han ble kreert til kardinal 30. mai 1371 av pave Gregor XI.


== Eksterne lenker ==
Biografi på The Cardinals of the Holy Roman Church
Pierre Flandrin

Pierre Flandrin (født 1301, død 23. januar 1381) var en av Den katolske kirkes kardinaler.
Han ble kreert til kardinal 30. mai 1371 av pave Gregor XI.


== Eksterne lenker ==
Biografi på The Cardinals of the Holy Roman Church
Guillaume Noellet

Guillaume Noellet (død 4. juli 1394) var en av Den katolske kirkes kardinaler.
Han ble kreert til kardinal 30. mai 1371 av pave Gregor XI.


== Eksterne lenker ==
Biografi på The Cardinals of the Holy Roman Church
Pierre de la Jugée

Pierre de la Jugée (født ca 1319 i Eyran, Limoges (Frankrike), død november 1376 i Pisa) var en av Den katolske kirkes kardinaler. Han var erkebiskop av Rouen i Frankrike. 
De la Jugée tok doktorgraden i kirkerett ved Universitetet i Orléans, og ble kreert til kardinal 20. desember 1375, med San Clemente som tittelkirke,   under det andre konsistoriet hans fetter, pave Gregor XI, avholdt. Ikke lenge etter at han ble kreert til kardinal reiste han sammen med paven til Italia, og ankom Livorno 7. november 1376. Underveis hadde kardinalen blitt syk, så han ble en uke i Livorno for å komme til krefter. Etter å ha blitt ført til Pisa døde han. Pierre de la Jugée ble begravet i Santa Maria Assunta-katedralen i Pisa. Senere ble levningene overført til Saint-Just-et-Saint-Pasteur-katedralen i Narbonne, Aude. 


== Referanser ==


== Kilder ==
Salvador Miranda: The Cardinals of the Holy Roman Church – LA JUGIÉ, O.S.B.Clun., Pierre de (ca. 1319-1376)
Pierre de la Jugées våpenskjold
Hughes de Montelais

Hughes de Montelais (den yngre) (død 29. februar 1384) var en av den katolske kirkes kardinaler. Han var biskop av Saint-Brieuc i Frankrike.
Han ble kreert til kardinal 20. desember 1375 av pave Gregor XI.


== Referanser ==


== Eksterne lenker ==
Biografi på The Cardinals of the Holy Roman Church
Gui de Malesec

Gui de Malesec (den yngre) (død 8. mars 1411) var en av den katolske kirkes kardinaler. Han var biskop av Poitiers i Frankrike.
Han ble kreert til kardinal 20. desember 1375 av pave Gregor XI.


== Referanser ==


== Eksterne lenker ==
Biografi på The Cardinals of the Holy Roman Church
Gérard de Puy

Gérard de Puy (død 14. februar 1389) var en av Den katolske kirkes kardinaler. Han var abbed av Marmoutier nær Tour i Frankrike.
Han ble kreert til kardinal 20. desember 1375 av sin onkel pave Gregor XI.


== Eksterne lenker ==
Biografi på The Cardinals of the Holy Roman Church
Jean de la Grange

Jean de la Grange (født ca. 1325, død 14. eller 24. april 1402) var en av Den katolske kirkes kardinaler. Han var biskop av Amiens i Frankrike. Han ble kreert til kardinal 20. desember 1375 av pave Gregor XI, og kardinal med San Marcello al Corso som tittelkirke. Jean de la Grange tilhørte benediktinerne.


== Eksterne lenker ==
The Cardinals of the Holy Roman Church
Gautefallelva

Gautefallelva er en elv i Drangedal kommune i Telemark. Den er en del av Kragerøvassdraget, og har sitt utspring i en mengde større og mindre vann på Gautefallheia mot Nissedal kommune. Det øverste vannet, Beritsvann, ligger 668 moh, så vidt inne i Nissedal. Øverste dreneringspunkt er 783 moh. Vannet fra dette området samles i Bjorvatnet (340 moh) ved Gautefall gård, før det går ut i elva som renner østover.
Ca 4 km lenger nede, etter å ha passert «Fjellgårdane» (denne øverste strekningen kalles også «Fjellgardselva»), får den et vesentlig tilløp fra Søvasselva. Denne sideelva drenerer vannene i Søvassmarka sør for Gautefall, samt noen mindre vann helt sør i Nissedal. Største vann er Hellersvatnet (375 moh), som ligger på kommunegrensa.
Etter å ha tatt i seg Søvasselva går det ca. 2 km før Rønnomdalselva slutter seg til fra nord. Denne drenerer kun Rønnomdalsvannet (223 moh).
Etter ytterlige et par kilometer når Gautefallelva sitt utløp ved Bostrak, i Bjorvann (78 moh). Den har nå drenert et nedbørsområde på ca. 160 km². I utløpet har den skapt et 500 meter bredt delta som er et viktig våtmarksområde for fuglelivet.
Vassdraget ble i 1993 vernet mot kraftutbygging gjennom Verneplan IV for vassdrag.


== Referanser ==
Jack Berntsen

Joakim Jan Aril «Jack» Berntsen (født 14. oktober 1940 i Kjøpsvik, død 5. oktober 2010) var en norsk filolog og visesanger, kjent for en rekke utgivelser og visebøker.


== Bakgrunn ==
Han vokste opp i Tverråsen i Skilvassbakk på Hamarøy, var tidlig aktiv i danseband-miljøet, ble utdannet cand.mag. i filologi ved Universitetet i Oslo (1963–1968), og senere adjunkt ved Svolvær videregående skole. Berntsen etablerte «Viseklubben Lovisa» i Svolvær (1968), og musikkfestivalen Troilltampen (1973).
Nasjonal berømmelse fikk han gjennom debutplaten Kor e hammaren Edvard? (singel, 1974) med tekst av Jahn-Arill Skogholts opprinnelige Bygdevise. Derpå fulgte Med hammar og høtt (1976), Det e håp i hænganes snøre (1978), Ongan i Lofoten (1981), I ly av Lofotveggen (1984), Lille Bolla Bølla og andre boller (1986), Badestrandsballade (single, 1986), Bussjåfør (single, 1986), Nordover (1990), The best of J.B.; med røde rose (1996) og Det gode liv (1999).
Berntsen ga ut visebøkene Det e lys lenger frem (Nordnorsk Forfatterlag, 1976), Sol bakom skyan (Oktober forlag, 1979/87), Ongan i Lofoten (Oktober forlag, 1981), Lille Bolla Bølla (1986) og Sanga i søkk og kav (Samlaget, 1995). Han medvirket også til teatermanuset Jacks eventyrverden for Hålogaland Teater (2003), er representert i flere antologier som Circum Polaris (1997)  og Band tel ei bygd (2004). Han har laget barneprogram for NRK TV (Da TV'n gikk i stykker 1985; Under Lofotveggen 1995), samt utferdiget låta «Vi sei NEI NEI NEI« i anledning EU-valget (1994).
I 2007 ble Jack Berntsen tildelt statens stipend for eldre fortjente kunstnere som en påskjønnelse for mangeårig og verdifull innsats.


== Visegruppa Lovisa ==
Jack Berntsen – vokalist, gitar
Bjørghild Rønningen – vokalist
Kai Larsen – bass, vokal
Jan Danielsen – trekkspill
Britt Olsen Talmo – vokalist
Geir Fredriksen – vokal, gitar
Hilde Hamnes – vokal, gitar
Turid Ringstad – vokalist


== Priser ==
Nordland fylkes kulturpris (1981)
Blixprisen (1982)
Prøysenprisen (1985).
Vågan kommune opprettet Jack Berntsens kulturpris i 2000.
Æresmedlem av Nordnorsk forfatterlag (2004)


== Diskografi ==
Med hammar og høtt (1976)
Det e håp i hænganes snøre (1978)
Ongan i Lofoten (1982)
I ly av Lofotveggen (1984)
Lille Bolla Bølla og andre boller (1986)
Nordover (1990)
Med røde roser – The Best of Jack Berntsen (1996)
Vi veit ka vi har/Kor e hammaren, Edvard? (2003)


== Referanser ==


== Litteratur ==
Frank A. Jenssen, Prøysenprisen til Jack Berntsen, Nordnorsk Magasin, nr. 7/8, 1985.
Sissel Henriksen, Lystens trubadur:  Jack Berntsen er 50 år, Nordnorsk Magasin, nr. 6/7, 1990
Sverre H. Eriksen, Nord-Norges trubadur i tekst og bilder (Kolofon, 2005).


== Eksterne lenker ==
(en) Jack Berntsen på Internet Movie Database 
(en) Jack Berntsen på Discogs 
(en) Jack Berntsen på MusicBrainz 
(no) jackberntsen.com webside
(no) Biografi i Norsk pop- og rockleksikon fra 2005
(no) Kor e hammaren, Edvard? (1996)
(no) Tildeling av eldre fortjente kunstnere
Vs. Time

Vs. Time er Spans andre album, utgitt våren 2005. Albumet lå i fire uker på VG-lista med en fjerdeplass som beste plassering.


== Sporliste ==
«Better Believe It» – 3:44
«Cut Like Diamonds» – 3:39
«The outside» – 3:29
«I'm One of Us» – 4:16
«Living in a Suitcase» – 3:30
«I'm Nothing» – 5:21
«Sea» – 1:58
«Nowhere to Be Found» – 3:39
«When I Fall» – 3:51
«Room for One» – 3:41
«Wish It Would Rain» – 3:56
«Outro» – 3:13


== Referanser ==
BIOS

BIOS (Basic Input/Output System) er et program som er lagret på en brikke i en datamaskins hovedkort og kjøres når den blir slått på. BIOSens primære oppgave er å forberede maskinvaren, slik at annen programvare (fortrinnsvis operativsystem) lagret på ulike media (disketter, harddisk, CD-er) kan lastes, kjøres og ta kontroll over datamaskinen. Denne prosessen er kjent som «booting» eller «oppstart». Under oppstarten identifiserer og kontrollerer BIOS forskjellige enheter som til sammen utgjør en datamaskin.
Termen BIOS brukes kun i PC-er, mens det i andre typer datamaskiner ofte kalles boot monitor, boot loader eller boot ROM.
Navnet BIOS er et akronym, men det kan også være et ordspill på det greske ordet βίος, som betyr liv.


== Hvordan BIOS starter ==
Når man slår på en datamaskin, blir BIOS kjørt fra det innebygde flashminnet. Lykkes hovedkortets såkalte POST-test (fra engelsk: Power-on self-test), som sjekker systemets integritet, dekomprimerer programmet seg og legges i maskinens hovedminne, slik at det kan kjøres derfra. Deretter sjekker BIOS at den nødvendige maskinvare er koblet til. (Dette kan for eksempel være RAM og grafikkort).


== BIOS som firmware ==
BIOS blir noen ganger kalt firmware eller fastvare, fordi den er en integrert del av en datamaskin. Før 1990 lå BIOS i ROM-brikker, og kunne ikke endres. Etterhvert som BIOS ble stadig mer komplisert, og nødvendigheten for oppdateringer vokste, ble BIOS-programvaren lagret på såkalte EEPROM, eller flash-minnebrikker. Fordelen med slike brikker er at de kan oppdateres av brukeren. Fordi en feil under BIOS-oppdatering, eller i selve oppdateringen, kan føre til permanent havari, har enkelte hovedkort også en ekstra BIOS, kalt «Dual BIOS», som benyttes om den primære BIOSen ikke kan leses eller benyttes. Maskinvarefabrikanter utgir stadig BIOS-oppgraderinger for å oppgradere sine produkter, øke kompatibilitet og/eller fjerne bugs.


== Historikk ==
Begrepet BIOS ble oppfunnet av Gary Kildall og dukket først opp i CP/M-operativsystemet i 1975. CP/M-maskinene hadde vanligvis bare en enkel bootloader i ROM. Senere versjoner av CP/M, samt Concurrent CP/M, Concurrent DOS, DOS Plus, flerbruker-DOS, System Manager og REAL/32 kom med en XIOS (Extended Input/Output System) i stedet for BIOS. De fleste versjoner av DOS brukte en fil ved navn "IO.SYS", "IBMBIO.COM", "IBMBIO.SYS" eller "DRBIOS.SYS", kalt DOS BIOS, som er en analogi til CP/M BIOS.
Noen Sun og PowerPC-baserte datamaskiner bruker åpen firmware for dette formålet.


== Se også ==
UEFI, som har tatt over for BIOS i datamaskiner, spesielt etter 2005.


== Kilder ==
TechTerms.com: BIOS Besøkt 18. april 2015
Derby (Derbyshire)

Derby er en by og enhetlig myndighet i England. Den ligger ved elven Derwent i Derbyshire. Tradisjonelt har byen vært administrasjonssenter for Derbyshire, men siden Derby i 1997 ble en enhetlig myndighet har grevskapet blitt administrert fra Matlock. Byen har blant annet jernbaneverksteder samt porselensindustri (Royal Crown Derby Porcelain Company) etablert i 1750. Byen er særlig kjent for flymotorfabrikken Rolls-Royce. 


== Historie ==
Byen har tilknytning til romerne, angelsakserne og vikingene. Den romerske festnigen Derventio lå antagelig ved Little Chester/Chester Green, og senere var byen en av de fem festningsbyene i Danelagen. Byen har feiret sitt 2000-årsjubileum som bosetningssted.
Navnets opprinnelse er uklar. Mange hevder at det kommer fra danenes navn Deor-a-by, «Rådyrenes landsby», mens andre mener det kommer fra det romerske navnet Derventio. Byen ble kalt Darby eller Darbye på noen av de eldste kartene over området. 
Under den engelske borgerkrigen 1642–1646 hadde parlamentsstyrkene en garnison i byen, under sir John Gell som i 1643 ble byens guvernør. Styrkene deltok i forsvaret av Nottingham, beleiringen av Lichfield, slaget ved Hopton Heath og flere andre trefninger. De forsvarte også Derby mot rojalistene. 
Under den industrielle revolusjon var Derby og Derbyshire sentrale steder. I 1717 ble den første silkemøllen drevet av vannkraft åpnet i Derby. I 1759 patenterte Jedediah Strutt en maskin som revolusjonerte strømpeproduksjonen. Det var også en rekke andre nyvinninger som så dagens lys for første gang i Derby. 
I 1745 slo Bonnie Prince Charlie leir i Derby under sitt forsøk på å kreve den engelske tronen. Han forsøk ble oppgitt ved Swarkestone Bridge, bare noen kilometer sør for Derby. 
Byen fikk status som city i 1977 i forbindelse med Eliszabeth IIs 25-årsjubileum som dronning. Frem til dette var Derby en av svært få katedralbyer i Storbritannia som ikke hadde status som city.
Derby har et areal på 78,03 km² og hadde 248 752 innbyggere i 2011.


== Kultur ==
Byens fotballag Derby County F.C., etablert i 1884, spiller i The Championship. Klubben vant førstedivisjonstittelen, dengang den høyeste i engelsk fotball, i 1972 og 1975. Cupmester i 1946. Lagets hjemmebane er Pride Park Stadium. Tidligere hjemmebane var Baseball Ground.
En årlig utendørskonsert i Darley Park er en av de største regelmessige gratiskonserter som blir arrangert. Byen er også kjent for jazz, ettersom Derby Jazz Group er en av de mest aktive jazzorganisasjoner i Storbritannia. 
Derby Arboretum var Englands første offentlige park. 


== Referanser ==


== Eksterne lenker ==
Offisielt nettsted 
(en) Derby – kategori av bilder, video eller lyd på Commons 
(en) Derby – galleri av bilder, video eller lyd på Commons
FollaCell

FollaCell er Norges eneste produsent av kjemisk termo-mekanisk tremasse (CTMP). Fabrikken ligger i Follafoss i Steinkjer kommune. Fabrikken eies av det østerrikske papir- og emballasjekonsernet Mayr-Melnhof Karton AG.


== Historie ==
Aksjeselskapet Folla ble stiftet i 1901. Sagbruksdriften i Folla-området kom nå inn i ordnede former, og i 1902 var ny sag på plass i sagbruket i Follafoss. Sagen ble drevet av elektrisitet fra den aller første generatoren i Folla. I dag står kun generatorstativet igjen, på oversiden av broen i Follafoss sentrum.
I 1908 ble AS Folla solgt til konsul Gustaf Oskar Örn, smelteverksingeniør Tharaldsen og godseier Otto Schultz på Egge. De bestemte seg for å anlegge kraftstasjon og tresliperi i Follafoss. Den 5. oktober 1909 ble den aller første masseballen produsert i Folla. I 1919 kjøpte Nord-Trøndelag fylkeskommune fallrettighetene i Follafoss, vedtok å bygge ut Follafoss kraftverk, og etablerte Nord-Trøndelag Elektrisitetsverk. Fylkeskommunen kjøpte samtidig tresliperiet.
I 1983 kjøpte Bjørn Lyng fabrikken med tilhørende skog av fylkeskommunen, og omstilte produksjonen fra tresliperi til CTMP-fabrikk. I 1988 og 1989 ble det bygd flere nyanlegg ved fabrikken, blant annet barkfyr, ny kappe og nytt høykonsblekeri (HC-blekeri). I 1989 solgte Bjørn Lyng bruket til Norske Skog. I juli 2000 ble Folla CTMP AS solgt til den svenske skogeierforeningen Södra. Det nye navnet ble Södra Cell Folla AS.
I august 2012 ble fabrikken besluttet nedlagt, fordi forutsetningene for en lønnsom drift ikke var til stede lenger. I desember samme år ble det kjent at Södra og Mayr-Melnhof Karton hadde inngått en intensjonsavtale, hvor sistnevnte hadde til hensikt å kjøpe alle aksjene i Södra Cell Folla AS og gjenoppta produksjonen. I juni 2013 ble endelig avtale om oppkjøpet underskrevet av partene. Etter ti måneders driftsstans ble produksjonen gjenopptatt ved fabrikken, som fikk navnet FollaCell, i september 2013.Fabrikken har en årlig produksjonskapasitet på ca. 130 000 tonn CTMP.


== Referanser ==


== Litteratur ==
Gullvåg, Olav Sv. (1951). A/S Folla. Folla tresliperi 1901-1951. En beretning om utviklingen fra privilegert sagbruk til fylkeskommunalt tresliperi. Folla. 
Kaldal, Ingar (1994). Arbeid og miljø ved Follafoss tresliperi og Ranheim papirfabrikk 1920-1970. Universitetet i Trondheim. 
Vold, Olav (1999). «Treforedlingsindustriens historie i Follafoss». Follaflisa. Jubileumsskrift om tremasseproduksjon i Folla gjennom 90 år. Folla CTMP. s. 16–39. 
Vold, Olav, Kolsing, Robert og Dahl, Kyrre (red.) (2001). Med Folla i 100 år. En fotodokumentasjon fra "bruket" 1901-2001. Södra Cell Folla. CS1-vedlikehold: Flere navn: forfatterliste (link)
Michael Campbell

Michael Campbell (født 23. februar 1969) er en newzealandsk profesjonell golfspiller som er medlem av Europatouren.
Campbell ble i 2001 utnevnt til offiser av New Zealands fortjenstorden. Han ble forfremmet til følgesvenn i 2005.


== Seire ==
2005: US Open Championship, HSBC World Match Play Championship
2003: Nissan Irish Open
2002: Smurfit European Open
2001: Heineken Classic
2000: Johnnie Walker Classic (i 1999, men offisielt på 2000-programmet), Heineken Classic, Linde German Masters


== Referanser ==


== Eksterne lenker ==
Offisielt nettsted 
(en) Michael Campbell – kategori av bilder, video eller lyd på Commons 
(en) Michael Campbell – PGA-touren 
(en) Michael Campbell – Europatouren 
(en) Michael Campbell – Japantouren 
(en) Michael Campbell – Verdensrankingen 
Profil på Europeantour.com